Comença el curs per als Programes Formatius de Qualificació Bàsica, impartits des de CEMEF
2025-07-24

Els Programes Formatius de Qualificació Bàsica (PFCB), impartits des de CEMEF, el Centre Municipal d’Ocupació i Formació, han començat la seua marxa amb l’inici del curs 2019-2020 que va ser inaugurat dilluns passat, 23 de setembre, en el Centre Socioeducatiu Díaz Pintado. Les modalitats que aquest curs s’impartiran, i que compten amb quinze estudiants cadascuna, són: Operacions de lampisteria i calefacció-climatització domèstica; operacions bàsiques de cuina; operacions auxiliars de fabricació mecànica i activitats auxiliars en vivers, jardins i centres de jardineria. El curs, acabat d’estrenar, finalitzarà el proper mes de juny de 2020.

A la inauguració del curs, en la qual van estar presents els alumnes inscrits en els Programes i els docents que impartiran les diferents matèries, no va voler faltar l’alcalde, Rafa García, que va assistir acompanyat de la regidora d’Educació, Manuela Carrero. Tots dos van donar la benvinguda a l’alumnat, aconsellant-li que aprofiten el curs, ja que els afavorirà a l’hora de trobar una futura ocupació.

Els programes formatius de qualificació bàsica constitueixen una oferta formativa adaptada a les necessitats específiques de l’alumnat que ha abandonat l’ensenyament reglat sense haver aconseguit els objectius previstos en l’Educació Secundària Obligatòria. Aquests programes s’adapten a les circumstàncies personals dels seus destinataris i possibiliten la seua futura inserció sociolaboral.